《菩萨蛮（秋）》
宋代·赵子崧

断鸿归处飞云乱。乱云飞处归鸿断。风弄叶翻红。红翻叶弄风。

柳残凋院后。后院凋残柳。楼外水云秋。秋云水外楼。

作者简介：赵子崧（？～一一三二），字伯山，自号鉴堂居士。燕王德昭五世孙（太祖-德昭-惟忠-从蔼-世雄-令毣-子崧）。崇宁二年（1103）进士。宣和四年（1122），宗正少卿。宣和末，知淮宁府。汴京失守，起兵勤王。高宗即位，除延康殿学士，知镇江府。建炎二年（1128），谪居南雄州卒。